*Հայաստանի Հանրապետության*

*Տարածքային կառավարման և ենթակառուցվածքների նախարարություն*

*ՋՐԱՅԻՆ ԿՈՄԻՏԵ*

 ***ԾՐԱԳՐԱՅԻՆ ԱՌԱՋԱՐԿ***

**31 Օրվա ԿԱՐԳԱՎՈՐՄԱՆ ՋՐԱՎԱԶԱՆՆԵՐԻ ԿԱՌՈՒՑՈՒՄ ԵՎ ՎԵՐԱԿԱՌՈՒՑՈՒՄ**

|  |
| --- |
|  |
|  *Նախաբան* | ՀՀ կառավարությանը ԵՄ աջակցության շրջանակներում «Վերականգնում, դիմակայունություն և բարեփոխում. Արևելյան գործընկերության առաջնահերթությունները 2020թ-ից հետո» նախաձեռնության «Լրացուցիչ «Բ» նախաձեռնության» շրջանակներում նախատեսվում է Ջրօգտագործողների ընկերությունների սպասարկման տարածքում կառուցել և վերակառուցել առաջնահերթ 31 օրվա կարգավորման ջրավազաններ (այսուհետ՝ ՕԿՋ):Հայաստանի Հանրապետությունը որդեգրել է կայուն տնտեսական զարգացման քաղաքականություն, որը ենթադրում է տնտեսական, սոցիալական և էկոլոգիական համընթաց զարգացում և այդ ենթատեքստում ոռոգման համակարգի արդյունավետ կառավարումն ու կայուն զարգացումը, որպես կարևորագույն ոլորտ, կոչված է ապահովելու երկրի գյուղատնտեսության այնպիսի առաջընթաց, որը ջրային համակարգերի կառավարման և ջրային ռեսուրսների պլանավորման խնդիրների ներդաշնակեցման և հավասարակշռման միջոցով նախադրյալներ կստեղծի հաջորդ սերունդների կայուն զարգացման համար` միաժամանակ նվազեցնելով ջրօգտագործման կորուստների մակարդակը և խթանելով ջրի խնայողաբար օգտագործումը: Ոռոգման ջրի ոլորտի հիմնական խնդիրների լուծման համար, ջրային պաշարների ջրառաջարկի հնարավոր դեֆիցիտի պայմաններում, ջրի պահանջարկի բավարարման համար կարևոր են ՕԿՋ-երը: Ուսումնասիրություններ են իրականացվել հանրապետությունում օրական կարգավորման ջրավազանների կառուցման ծրագրի իրականացման վերաբերյալ և առանձնացվել են ջրօգտագործողների ընկերությունների սպասարկման տարածքում առաջնահերթ կառուցման ենթակա թվով ՕԿՋ-եր։ ՕԿՋ-երի կառուցմամբ նախատեսվում է կուտակել ցերեկային ժամերին առաջացած պոտենցիալ ջրերը, ինչպես նաև գիշերային ժամերին հիմնականում չջրման արդյունքում առաջացած ջրի ծավալները՝ հաջորդ օրը առանց տատանումների մատակարարման համար, ոռոգել լրացուցիչ հողատարածքներ և ապահովել ոռոգելի հողտարածքների բնականոն ոռոգումը, որով կնվազեն մեխանիկական եղանակով մղված ջրի կորուստները, կապահովվեն որոշակի պոմպակայանների՝ առանց ընդհատումներով շահագործումը և այլն: |
| *Ծրագրի իրականացման տևողությունը* | շուրջ 5 տարի |
| *Ծրագրի սկիզբ*  | 2022թ. |
| *Ծրագրի ավարտ* | 2025-2026թթ. |
| *Ծրագրի իրագործման տարածք*  | ՀՀ Շիրակի, Լոռու, Գեղարքունիքի, Կոտայքի, Արագածոտնի, Արմավիրի, Տավուշի, Արարատի, Վայոց ձորի և Սյունիք մարզերում ՋՕԸ-երի սպասարկման տարածք։ |
| *Ծրագրի ընդհանուր արժեքը* | Նախնական հաշվարկներով անհրաժեշտ գումարը կազմում է շուրջ 22.9 մլն եվրո |
| *Ծրագրի գործընկեր շահառու* | Ջրային կոմիտե, ջրօգտագործողների ընկերություններ: |
| *Ծրագրի նպատակը* | Գյուղատնտեսական արտադրանքի մեծ մասը ստացվում է ոռոգման միջոցով, որն անգերագնահատելի դեր ունի բարձր բերքատվության ապահովման համար։Ծրագրի իրականացումը զգալի դրական ազդեցություն կունենա տարածաշրջանի ջրային ռեսուրսների կայուն և բնապահպանական տեսանկյունից կառավարման արդյունավետության վրա, կխթանի գյուղական շրջանների զարգացումը, բնակչության կենսամակարդակի բարձրացումը։Կնվազեն մեխանիկական եղանակով մղված ջրի քանակը, արդյունքում կունենանք նաև էլ. եներգիայի տնտեսումներ, կավելանան ոռոգելի հողատարածքները, իսկ ոռոգվող հողատարածքներում կապահովվեն կայուն ջրամատակարարմամբ, որն էլ իր հերթին կնպաստի գյուղատնտեսության զարգացմանը: Արդյունքում կունենանք կանաչ տարածքների ավելացում:Ծրագրի հիմնական նպատակներն են․• ոռոգման ջրի մատակարարման ընթացքում առաջացած ավելցուկային ջրերի կուտակում և նպատակային օգտագործում,• ցերեկային ժամերին առաջացած պոտենցիալ ջրերի կուտակում, • գիշերային ժամերին, հիմնականում չջրման արդյունքում առաջացած ջրի ծավալներ ամբարում՝ հաջորդ օրը առանց տատանումների մատակարարման համար,• լրացուցիչ հողատարածքների ոռոգում և ոռոգելի հողտարածքների բնականոն և կայուն ոռոգում, • կնվազեն մեխանիկական եղանակով մղված ջրի կորուստները, • կապահովվեն որոշակի պոմպակայանների՝ առանց ընդհատումներով շահագործումը,• կապահովի ջրանցքների գլխամասում պահանջվող ջրի քանակը,• հնարավորություն կստեղծվի պայմանագրին համապատասխան՝ սահմանված ժամկետում ՋՕԸ-երի կողմից պայմանագրերին համապատասխան քանակի ջրի ապահովում ջրօգտագործողներին |
| *Ծրագրի կապը ՀՀ կառավարության քաղաքականության և միջազգային ու ազգային ռազմավարական փաստաթղթերի հետ* | Միջոցառման իրականացման հիմք է հանդիսանում ՀՀ ազգային ժողովի 2021 թվականի «Հայաստանի Հանրապետության կառավարության ծրագրին հավանություն տալու մասին» որոշմամբ հավանության արժանացած ՀՀ կառավարության 2021 թվականի օգոստոսի 18-ի N 1363-Ա որոշման 3.3 «Ջրային տնտեսություն» բաժինը և «ՀՀ ջրի ազգային ծրագրի մասին» ՀՀ օրենքի 29-րդ հոդվածը, որով սահմանված է ջրային ռեսուրսների մատչելիության ապահովման ուղղությունները: |
| **Նկարագրություն** |
| *Օրենսդրական դաշտ* | ՕԿՋ-երի իրավական դաշտը կարգավորվում է ՀՀ ջրային օրենսգրքով, <<Հայաստանի Հանրապետության ջրի ազգային ծրագրի մասին>> ՀՀ օրենքով, <<Հայաստանի Հանրապետության ջրի ազգային քաղաքականության հիմնադրույթների մասին>> ՀՀ օրենքով, <<Սևանա լճի մասին>> ՀՀ օրենքով, <<Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան և համալիր ծրագրերը հաստատելու մասին>> ՀՀ օրենքով և այլ իրավական ակտերով, տեխնիկական փաստաթղթերով։ |
| *Առկա իրավիճակը* | Տարիներ շարունակ ոլորտը սուբսիդարվորվել է, քանի որ անհրաժեշտություն է առաջացել ապահովել ոռոգման ջրի մատչելությունը։ Ներկայումս անհրաժեշտություն է առաջացել կապիտալ ներդրումների իրականացման արդյունքում նվազեցնել կորուստները, նվազեցել ջրի ինքնարժեքը, լուծել այնպիսի խնդիրներ, որոնք հնարավորություն կտան ապահովելու իրականացնել կայուն ջրամատակարարում՝ ցածր ինքնարժեքով՝ ջրասակավության պայմաններում։ Ծրագրի նպատակն է ապահովել սակավ ոռոգման ջրի կայուն և արդյունավետ օգտագործումը՝ խթանելով գյուղատնտեսության զարգացմանը, ինչպես նաև նվազեցնելով թիրախային խմբի խոցելիությունը կլիմայական փոփոխությունների ազդեցության հանդեպ։ |
| ***Ծրագրի իրագործման արդյունքը/նպատակը*** | Հայաստանի Հանրապետության կառավարությունը հատկացրել է անհրաժեշտ ֆինանսական միջոցներ, որոնք օգտագործվելու են Հայաստանի Հանրապետության մարզերում ջրօգտագործողների ընկերությունների սպասարկման տարածքում թվով 31 օրվա կարգավորման ջրավազանների առաջնահերթ կառուցում և վերակառուցում» աշխատանքների իրականացման մանրամասն նախագծի մշակումը ֆինանսավորելու համար: Հաշվի առնելով ոռոգման ջրի սակավությունը, ինչպես նաև դրա նկատմամբ պահանջարկի աճի միտումները, ներդրումները նախատեսված են ջրօգտագործողների ընկերությունների սպասարկման տարածքների ոռոգման համակարգերում ավելցուկային ջրերի անհարկի կորուսների կանխման համար: *Անհրաժեշտ նախադրյալներ կստեղծվեն ջրային համակարգերի օգտագործման արդյունավետության բարձրացման և կայուն զարգացման համար:* *Կավելանան ոռոգելի հողատարածքները, իսկ ոռոգվող հողատարածքները կապահովվեն կայուն ջրամատակարարմամբ, որն էլ իր հերթին կնպաստի գյուղատնտեսության ոլորտում ներդրումների աճին:*  |
| ***Ծրագրի նկարագրությունը*** | Նախատեսվում է Ջրօգտագործողների ընկերությունների սպասարկման տարածքում կառուցել և վերակառուցել առաջնահերթ 31 ՕԿՋ: |
| ***Ծրագրի իրականացման համար անհրաժեշտ գործողությունները*** | Հայաստանի Հանրապետության 2022թ. պետական բյուջեով նախատեսված է անհրաժեշտ գումար, որով հնարավոր կլինի 2022թ. գնումների մասին ՀՀ օրենքով սահմանված ընթացակարգերով ձեռք բերել առաջնահերթ 31 ՕԿՋ-ների կառուցման և վերակառուցման նախագծանխահաշվային փաստաթղթերը և վերջինիս փորձաքննությունները: Նախագծանախահաշվային փաստաթղթերի ձեռք բերելուց հետո, հնարավոր կլինի 2023թ.-ից գնումների մասին ՀՀ օրենքով սահմանված ընթացակարգերով կապալի պայմանագրեր կնքել և պայմանագրով նախատեսված ժամկետներում մեկնարկել բուն շինարարական աշխատանքները: |

**Օրվա կարգավորման ջրավազանների կառուցում և վերակառուցման համար անհրաժեշտ գործողությունների, դրանց ժամկետների ու ֆինանսական միջոցների խոշորացված հաշվարկը բերվում է ստորև.**

մլն եվրո

|  |  |  |  |  |  |
| --- | --- | --- | --- | --- | --- |
| N | Անվանումը | 2022թ. | 2023թ. | 2024թ. | 2025թ. |
| **ԸՆԴԱՄԵՆԸ** | **0.9** | **10.9** | **5.3** | **5.8** |
| Նախագծանխահաշվային փաստաթղթեր և փորձաքննություններ | 0.9 | - | - | - |
| **<<Շիրակ>> ՋՕԸ** |
| 1 | Շիրակի ջրանցքի Բ-26 բաժանարարի վրա Ազատան համայնքի տարածքում 80-100 հազ.խմ ծավալով ՕԿՋ-ի կառուցում | - | 5.4 | - | - |
| 2 | Աջափնյա ջրանցքի վրա Հայկավան համայնքի տարածքում 40-50 հազ.խմ ծավալով ՕԿՋ-ի կառուցում | - | 2.6 | - | - |
| **<<Եղեգնաձոր>> ՋՕԸ** |
| 3 | Խաչիկի II աստիճանի պոմպակայանի ՕԿՋ-ի վերակառուցում | - | 0.01 | - | - |
| 4 | Ելփինի պոմպակայանի 0.9 հազ․ խ․մ ծավալով ՕԿՋ-ի կառուցում: | - | 0.03 | - | - |
| 5 | Կեչուտի ջրատարի՝ Արին-Մալիշկա-Վայք 8.0 հազ․խ․մ ծավալով ՕԿՋ-ի կառուցում: | - | 0.2 | - | - |
| 6 | Կեչուտ ջրատարի Փոռի ջրթափ ավազանի 10․0 հազ․խ․մ ծավալով ՕԿՋ-ի կառուցում | - | 0.2 | - | - |
| **<<Սյունիք>> ՋՕԸ** |
| 7 | Սյունիքի մարզի Մեղրի համայնքի Ագարակի ՕԿՋ-ի կառուցում | - | 0.5 | - | - |
| **<<Գեղարքունիք>> ՋՕԸ** |
| 8 | Ծովինարում (Կարսներ)` Մեծ առվի վրա, մինչև 20.0 հազ․խ․մ ծավալով ՕԿՋ-ի կառուցում | - | - | 0.8 | - |
| 9 | Զոլաքարի ՕԿՋ` Ներքին առվի վրա, 20.0 հազ․խ․մ ծավալով՝ վերակառուցում | - | - | 0.2 | - |
| 10 | Ծովասար համայնքին հարող տարածքում, շուրջ 20.0 հազ․խ․մ ծավալով ՕԿՋ-ի կառուցում | - | - | 0.6 |  |
| 11 | Վաղաշենի ՕԿՋ-ի վերակառուցում | - | - | 1.0 | - |
| 12 | Մանասի առու ջրանցքի գլխամասում ՕԿՋ-ի կառուցում | - | - | - | 2.0 |
| 13 | Ջրվեժի առու ջրանցքի գլխամասում ՕԿՋ-ի կառուցում  | - | - | 0.6 | - |
| 14 | Սարուխանի Շահենի աղբրի վրա ՕԿՋ-ի կառուցում | - | - | 0.6 | - |
| 15 | Դդմաշեն և Զովաբեր համայնքների <<Խնձորկներ>>կոչվող տարածքում ՕԿՋ-ի կառուցում  | - | - | - | 0.9 |
| **<<Թալին>> ՋՕԸ** |
| 16 | Թալինի 3-րդ հերթի ջրանցքի վերջնամասում ՕԿՋ-ի վերակառուցում | - | 0.4 | - | - |
| **<<Լոռի>> ՋՕԸ** |
| 17 | Լոռու մայր ջրանցքի պկ 470+00 հատվածում 50 հազ․խ․մ ծավալով, ՕԿՋ-ի կառուցում | - | - | 1.1 | - |
| 18 | Սպիտակի աջափնյա պոմպակայանի 240 հազ․խ․մ ծավալով ՕԿՋ-ի վերակառուցում | - | - | 0.1 | - |
| 19 | Խնկոյանի պոմպակայանի 260 հազ․խ․մ ծավալով ՕԿՋ-ի վերակառուցում | - | - | 0.4 | - |
| 20 | Ջրաշենի պոմպակայանի շուրջ 3.0 հազ․խ․մ ՕԿՋ-ի վերակառուցում | - | - | 0.05 | - |
| **<<Տավուշ>> ՋՕԸ** |
| 21 | Դովեղի պոմպակայանի 3.5 հազ․խ․մ ծավալով դոտացիոն ՕԿՋ-ի վերակառուցում/: | - | 0.06 | - | - |
| 22 | Ոսկեպար-Բաղանիս-Ոսկեվան-Կոթի ինքնահոս ջրագծի վրա` Բաղանիս-Ոսկեվան N2 նախկին պոմպակայանի տարածքում` 5.0 հազ․խ․մ ծավալով ՕԿՋ-ի կառուցում | - | 0.5 | - | - |
| **<<Կոտայք>> ՋՕԸ** |
| 23 | Գողթ համայնքի տարածքում շուրջ 20 հազ․խ․մ ծավալով, ՕԿՋ-ի կառուցում | - | - | - | 1.0 |
| **<<Արագածոտն>> ՋՕԸ** |
| 24 | Ն. Բազմաբերդի պոմպակայանի ՕԿՋ –ի վերակառուցում | - | 0.2 | - | - |
| 25 | Արուճի պոմպակայանի ՕԿՋ-ի վերակառուցում | - | 0.1 | - | - |
| 26 | Մուղնու ՕԿՋ-ի վերակառուցում | - | 0.6 | - | - |
| 27 | Նորքի ջրանցքի ՊԿ 87+00 հատվածում 10-12 հազ․ խ․մ ծավալով ՕԿՋ-ի կառուցում | - | - | - | 0.6 |
| **<<Արարատ>> ՋՕԸ** |
| 28 | Արազափ 1 պոմպակայանի շուրջ 20 հազ խ․մ ծավալով ՕԿՋ-ի վերակառուցում | - | - | - | 0.2 |
| 29 | Արմաշի պոմպակայանի 3-րդ գոտու 60 հազ խ․մ ծավալով ՕԿՋ-ի վերակառուցում | - | - | - | 0.1 |
| 30 | Արմաշի պոմպակայանի 4-րդ գոտու ՕԿՋ-ի վերակառուցում | - | - | - | 0.1 |
| 31 | Զանգակատուն-Պարույր Սևակ ինքնահոս ջրագծի վրա` մինչև 100 հազ խ․մ ծավալով, ՕԿՋ-ի կառուցում | - | - | - | 0.9 |

1եվրո=555 ՀՀ դրամ

|  |  |
| --- | --- |
| ***Ծրագիր մշակող և իրականացման համակարգող***  | ՀՀ տարածքային կառավարման և ենթակառուցվածքների նախարարության ջրային կոմիտե |
| ***Պատասխանատու պաշտոնատար անձ*** | Ջրային կոմիտեի նախագահի պարտականությունները կատարող՝ **Կարեն Դաղբաշյան** |
| ***Կոնտակտային պաշտոնատար անձ*** | Ջրային կոմիտեի գլխավոր քարտուղարի պաշտոնակատար՝ **Աննա Մարգարյան** |
| ***Ծրագրային առաջարկի մշակման ամսաթիվ*** | 15.10.2021թ. |